《却寄》
清代·龚諴

江东才人才厉锐，之子拔戟树一队。用师可进不可退，攻无坚城当者碎。

扁舟曾梦浮吴淞，云帆高挂拂九峰，割鲜三泖鲈腮红。

入门大笑四壁空，东头老屋陆士龙。

作者简介：字羽阶，江南常熟人。布衣。○羽阶，寒士也。王佥宪西涧爱其诗，时遗以粟，后西涧亦处窘迫，无周恤羽阶者矣。某岁除为人草寿序，携所酬值归，溺水死，同人醵金殓之，并刻遗集，至今知有羽阶姓名者。